Metódustan

A tanulásmódszertan tanítása - ONLINE
2025-08-28 - 2025-08-30 | ONLINE, Magyarország
A TANULÁSMÓDSZERTAN TANÍTÁSA – tematika
30 órás, 30 kreditpontos továbbképzési program (akkreditáció száma: 5/10/2023)
A képzés célja :
Gyakorló tanárok felkészítése a tanulás tanítására, a gyerekek tanuláshoz való viszonyának pozitív irányú megváltoztatására, tanulási szokásaik formálására, a tanuláshoz nélkülözhetetlen alapképességeik fejlesztésére, saját tanulási módszerük kialakítására. A tanulási képességek fejlesztésének integrálása az iskolák pedagógiai programjába és a szaktárgyak tanításának módszertanába.
A képzés felépítése:

A továbbképzés programja és követelményrendszere, ismerkedés, ének, közösségépítés: 2 óra
A tanítás-tanulás folyamatában résztvevők problémáinak összegyűjtése, elemzése: 1 óra
Motiváció: a tanuláshoz való viszony elemzése, formálása a tanári gyakorlatban: 2 óra
A tanulás tanításának programja, a tanulás tanításának rejtett és nyitott tanterve: 2 óra
A tanulási szokások feltárása (napi ritmus, szokásrendszer, időmérleg) és alakítása: 1 óra
Figyelemfejlesztés: az észlelés, a figyelem fajtái, terjedelme, figyelemfejlesztő gyakorlatok: 3 óra
A beszéd fejlesztése: beszédtechnika, kifejezőképesség, gyakorlatok: 3 óra
A kifejező, hangos olvasás, gyakorlatok: 1 óra
A néma, értő olvasás, a dinamikus olvasás: olvasásfejlesztés számítógéppel: 2 óra
Az emlékezet fejlesztése: típusok, memoriterek, mnemotechnikák : 2 óra
A gondolkodás fejlesztése: kérdéskörei és tanítása: 3 óra
Korszerű technikák a tanulói képességek szolgálatában: 3 óra
Korszerű tanítás- és tanulásszervezés, mint a tanulás tanításának megvalósítása: 4 óra
A tanfolyam zárása: 1 óra

A teljesítés követelményei: Beszámoló dolgozat, önreflexió – amely praktikusan támogatja a tanulás tanításának hosszútávú integrálását a pedagógusi folyamatokba. A résztvevők a továbbképzést és az egyéni felkészülést követően olyan tanulásmódszertani vagy szaktárgyi órákat tartanak, melyeken hasznosítják a megismert tanulásmódszertani szemléletet és melyekbe beépítik, alkalmazzák a tanulási képességet fejlesztő gyakorlatokat, módszereket és munkamódokat. Mindezek alapján az ajánlott témáink: tanítási tapasztalatok összegzése; tanulási diagnózis egy gyermekcsoportról; esettanulmány készítése tanulást segítő foglalkozásokról (csoportos vagy egyéni eset); óraterv készítése a tanultak beépítésével.
A továbbképzésen való részvételt igazoló tanúsítvány csak a foglalkozásokon való 90%-os részvétel, és írásos beszámoló formailag és tartalmilag megfelelő elkészítése és fél éven belüli beadása esetében adható ki. A részvételi díj visszaigénylésére sikertelen teljesítés esetén nincs lehetőség.
Taneszközök:

Tanulásmódszertan tankönyv 5-8. (Oroszlány Péter, 2003):
Tanári kézikönyv, 5-8. (Oroszlány Péter, 2003) – tanítási tanácsok, módszerek
Tanulásmódszertan tankönyv középiskolásoknak (Oroszlány Péter, 2005)
Tanári kézikönyv, középiskola (Oroszlány Péter, 2005) – tanítási tanácsok, módszerek
Filmek DVD-n: Tanulási szokások, A tanítás gyönyörűsége, Ébredj a nappal, Zsinórvarázs, Fajátékok
Dinamikus olvasásfejlesztő program – CD és füzet

Regisztrációs lap ITT letölthető
Intézményünkben díjmentesen igénybe vehető szolgáltatások:

Előzetes tudásszint mérés
Képzési szükségletek feltárása és képzési tanácsadás

TANULÁSMÓDSZERTAN KONZULENS KÉPZÉS - ONLINE
2025-09-27 - 2026-12-12
TANULÁSMÓDSZERTAN KONZULENS KÉPZÉS
A képzés célja: Komplex szemléletű tanulásmódszertan konzulensek (pedagógusok, szakoktatók, tanácsadók, trénerek, coachok, stb.) képzése tanulástámogatás területen, akik egyéni, vagy csoportos, intézményi környezetben hatékonyan képesek a tanulási képességeket diagnosztizálni és fejleszteni.
A képzés bejelentett felnőttképzés (B/2021/000183). A képzés zárásával TANULÁSMÓDSZERTAN KONZULENS tanúsítvány szerezhető. A képzés illeszkedik az új szakképzési törvény (2019. LXXX. tv., 12/2020 (II.7.) korm. rendelet) “tanulási eredmény alapú” képzési kimeneti követelményrendszeréhez: a résztvevők felkészítésében a szükséges információk átadásán túl a tanulásmódszertan szaktanácsadói, tréneri kompetenciák autonóm, saját praxisban történő adekvát felhasználását helyezzük előtérbe, a komplex tanulásmódszertan tudás és szemlélet hatékony alkalmazását készítjük elő – TUDÁS, KÉPESSÉG, ATTITŰD, AUTONÓMIA.
A képzés eredményes teljesítését nyomtatott jegyzetek és DIGITÁLIS TUDÁSTÁR támogatja.
A képzés hossza: 3 félév, 200 óra. Folyamatba ágyazott képzés: 21 személyes jelenléti nap (szombat), közöttük tutorált egyéni munka és 2 online szupervízó.
A képzés kezdési időpontja: 2025 SZEPTEMBER 27., szombat
Időbeosztás: 2 hetente szombatonként, 9,00 – 16,15 h között (8 óra)
Képzésvezetők: Darabos Györgyi, Egerszegi Andrea, Háli Andrea, Marunák Mária
Csoportméret: 20-25 fő
A képzés díja: 370 000 Ft (ebből 20 000 Ft a regisztrációs díj). Részletfizetés lehetséges. Kreditigény nélküli jelentkezés esetén 10 % kedvezményt biztosítunk a képzés alapdíjából.
Helyszín: ONLINE
Jelentkezési határidő a következő képzésre: 2025 szeptember 7.

A képzés tájékoztatója ITT letölthető.
A jelentkezési lap ITT letölthető.
